
Betegtájékoztató: Információk a beteg számára

Dexmedetomidin Noridem 100 mikrogramm/ml koncentrátum oldatos injekcióhoz

dexmedetomidin

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Tartsa meg a betegtájékoztatót, mert a benne szereplő információkra a későbbiekben is szüksége lehet.
További kérdéseivel forduljon kezelőorvosához vagy a gondozását végző egészségügyi szakemberhez.
Ha Önnél bármilyen mellékhatás jelentkezik, tájékoztassa erről kezelőorvosát. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma
1.	Milyen típusú gyógyszer a Dexmedetomidin Noridem és milyen betegségek esetén alkalmazható?
2.	Tudnivalók a Dexmedetomidin Noridem alkalmazása előtt
3.	Hogyan kell alkalmazni a Dexmedetomidin Noridemet?
4.	Lehetséges mellékhatások
5.	Hogyan kell a Dexmedetomidin Noridemet tárolni?
6.	A csomagolás tartalma és egyéb információk


Milyen típusú gyógyszer a Dexmedetomidin Noridem és milyen betegségek esetén alkalmazható?

A Dexmedetomidin Noridem a dexmedetomidinnak nevezett hatóanyagot tartalmazza, ami a szedatívumoknak nevezett gyógyszerek csoportjába tartozik. Felnőtt betegeknél szedáció (nyugodt, álmos állapot vagy alvás) biztosítására használják kórházi intenzív ellátás körülményei között, illetve éber szedációra különböző diagnosztikai vagy sebészeti eljárások során.


Tudnivalók a Dexmedetomidin Noridem alkalmazása előtt

Nem kaphat Dexmedetomidin Noridemet
ha allergiás a dexmedetomidinre vagy a gyógyszer (6. pontban felsorolt) egyéb összetevőjére,
ha bizonyos típusú szívritmuszavara van (2. vagy 3. fokú szívblokk),
ha nagyon alacsony a vérnyomása, és ez nem reagál a kezelésre,
ha a közelmúltban sztrókja, vagy egyéb, az agy vérellátását érintő súlyos betegsége volt.

Figyelmeztetések és óvintézkedések

A gyógyszer alkalmazása előtt beszéljen kezelőorvosával vagy a gondozását végző egészségügyi szakemberrel, ha az alábbiak közül bármelyik Önre vonatkozik, ugyanis ebben az esetben a Dexmedetomidin Noridemet fokozott óvatossággal kell alkalmazni:

ha kórosan lassú a szívritmusa (akár betegség, akár nagymértékű fizikai edzettség miatt), mivel ez növelheti a szívmegállás kockázatát,
ha alacsony a vérnyomása,
ha csökkent a vérének mennyisége, például vérzés után,
ha bizonyos típusú szívbetegsége van,
ha idős korú,
ha idegrendszeri betegsége van (például fej- vagy gerincvelő-sérülést szenvedett, vagy sztrókon esett át),
ha súlyos májproblémái vannak,
ha egyes gyógyszerek, különösen anesztetikumok (érzéstelenítő szerek) alkalmazását követően súlyos láza jelentkezett.

Ez a gyógyszer nagy mennyiségű vizeletet és erőteljes szomjúságot okozhat, amennyiben ezek a mellékhatások jelentkeznek, szóljon kezelőorvosának. További információért lásd a 4. pontot.

Megnövekedett halálozási kockázatot figyeltek meg 65 éves vagy annál fiatalabb betegeknél ezen gyógyszer alkalmazásakor, főként azon betegeknél, akiket nem műtét utáni ellátás céljából vettek fel súlyosabb állapotban az intenzív osztályra, és akik fiatalabb korosztályba tartoztak. Kezelőorvosa fogja eldönteni, hogy alkalmas-e a gyógyszer az Ön kezelésére. Figyelembe fogja venni a gyógyszer hasznát és kockázatát az Ön esetében, összehasonlítva egyéb nyugtató hatású készítményekkel.

Egyéb gyógyszerek és a Dexmedetomidin Noridem
Feltétlenül tájékoztassa kezelőorvosát vagy a gondozását végző egészségügyi szakembert a jelenleg vagy nemrégiben szedett, valamint szedni tervezett egyéb gyógyszereiről.

Az alábbi gyógyszerek fokozhatják a Dexmedetomidin Noridem hatását:
olyan gyógyszerek, melyek segítenek aludni vagy szedációt idéznek elő (például midazolám, propofol),
erős fájdalomcsillapító gyógyszerek (például opiátok, mint a morfin, kodein),
érzéstelenítésre használt gyógyszerek (például szevoflurán, izoflurán). 

Ha olyan gyógyszereket szed, melyek csökkentik a vérnyomást és a pulzusszámot, mivel a Dexmedetomidin Noridem együttes adása fokozhatja ezt a hatást. A Dexmedetomidin Noridem nem adható együtt átmeneti bénulást okozó gyógyszerekkel.

Terhesség és szoptatás 
A Dexmedetomidin Noridem nem alkalmazható a terhesség vagy a szoptatás során, kivéve, ha arra nincs egyértelműen szükség.
Mielőtt ezt a gyógyszert elkezdenék Önnél alkalmazni, beszéljen kezelőorvosával.

A készítmény hatásai a gépjárművezetéshez és a gépek kezeléséhez szükséges képességekre
Ez a gyógyszer nagymértékben befolyásolja a gépjárművezetésre és a gépek kezeléséhez szükséges képességeket. Miután Dexmedetomidin Noridemet kapott, mindaddig tartózkodnia kell a gépjárművezetéstől, a gépek kezelésétől, és a veszélyes helyzetben való munkavégzéstől, amíg a szer hatása teljes mértékben el nem múlik. Kérdezze meg kezelőorvosát, mikor végezhet ismét ilyen tevékenységeket, illetve munkát.

A Dexmedetomidin Noridem nátriumot tartalmaz
Ez a gyógyszer 3,54 mg nátriumot (a konyhasó fő összetevője) tartalmaz milliliterenként, ami megfelel a nátrium ajánlott maximális napi bevitel 0,18%-ának felnőtteknél.


Hogyan kell alkalmazni a Dexmedetomidin Noridemet?

Kórházi intenzív ellátás 
A Dexmedetomidin Noridemet a kezelőorvos vagy a gondozását végző egészségügyi szakember adja be a kórházban az intenzív osztályon.

Műtéti szedáció / éber szedáció 
A Dexmedetomidin Noridemet a kezelőorvos vagy a gondozását végző egészségügyi szakember adja be szedációt, például műtéti szedációt vagy éber szedációt igénylő diagnosztikai vagy sebészeti eljárás előtt és/vagy közben. 

Kezelőorvosa fogja eldönteni, mi a megfelelő adag az Ön számára. A Dexmedetomidin Noridem mennyisége függ az Ön életkorától, testméretétől, általános egészségi állapotától, az elérni kívánt szedáció mértékétől és attól, hogy hogyan reagál a gyógyszerre. Kezelőorvosa szükség esetén módosíthatja az adagot, a kezelés során pedig ellenőrizni fogja az Ön szívműködését és a vérnyomását. 

A Dexmedetomidin Noridem beadása hígítva, az egyik vénába történik infúzióként.

Szedáció után/ébredéskor
Az orvos a szedációt követően néhány órára felügyelet alatt tartja Önt, hogy megbizonyosodjon arról, jól érzi magát.
Felügyelet nélkül nem mehet haza.
A Dexmedetomidin Noridem beadása után az elalvást segítő, szedációt okozó vagy erős fájdalomcsillapító gyógyszerek alkalmazása bizonyos ideig kockázatos lehet. Beszéljen kezelőorvosával ezen gyógyszerek alkalmazásáról és az alkohol fogyasztásáról.

Ha az előírtnál több Dexmedetomidin Noridem került alkalmazásra Önnél
Ha túl sok Dexmedetomidin Noridemet kap, vérnyomása megemelkedhet vagy leeshet, szívverése lelassulhat, légzése lelassulhat és bágyadtabbnak (álmosabbnak) érezheti magát. Kezelőorvosa az Ön állapota alapján tudni fogja, hogyan kell kezelni Önt. 

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy a gondozását végző egészségügyi szakembert.


Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Nagyon gyakori (10 betegből több mint 1 beteget érinthet):
alacsony pulzusszám
alacsony vagy magas vérnyomás.
változás a levegővétel módjában vagy légzésmegállás

Gyakori (10 betegből legfeljebb 1 beteget érinthet):
mellkasi fájdalom vagy szívinfarktus
gyors szívverés
alacsony vagy magas vércukorszint
hányinger, hányás vagy szájszárazság
nyugtalanság
magas testhőmérséklet
tünetek a gyógyszer abbahagyása után

Nem gyakori (100 betegből legfeljebb 1 beteget érinthet):
csökkent szívműködés, szívmegállás
haspuffadás
szomjúság
olyan állapot, amikor a szervezetben túl sok a sav
alacsony albuminszint a vérben
légszomj
hallucinációk
a gyógyszer nem elég hatásos

Nem ismert (a gyakoriság a rendelkezésre álló adatokból nem állapítható meg):
nagy mennyiségű vizelet ürítése és erőteljes szomjúság – diabétesz inszipidusz nevű hormonális zavar tünete lehet. Amennyiben ezeket észleli, szóljon kezelőorvosának.

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát, gyógyszerészét vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


Hogyan kell a Dexmedetomidin Noridemet tárolni?

A gyógyszer gyermekektől elzárva tartandó!

A dobozon és az injekciós üvegen vagy az üvegampullán feltüntetett lejárati idő (EXP:) után ne alkalmazza ezt a gyógyszert. A lejárati idő az adott hónap utolsó napjára vonatkozik.

Ez a gyógyszer nem igényel különleges tárolást.
Ne alkalmazza ezt a gyógyszert, ha bármilyen részecskét vagy elszíneződést észlel.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


A csomagolás tartalma és egyéb információk

Mit tartalmaz a Dexmedetomidin Noridem?
A készítmény hatóanyaga a dexmedetomidin. A koncentrátum 100 mikrogramm dexmedetomidinnek megfelelő dexmedetomidin-hidrokloridot tartalmaz milliliterenként. 
200 mikrogramm dexmedetomidint tartalmaz 2 ml-es ampullánként. 
400 mikrogramm dexmedetomidint tartalmaz 4 ml-es injekciós üvegenként. 
1000 mikrogramm dexmedetomidint tartalmaz 10 ml-es injekciós üvegenként. 
Hígítást követően a felhasználásra kész oldat töménységének 4 mikrogramm/ml-nek vagy 8 mikrogramm/ml-nek kell lennie.
Egyéb összetevők: nátrium-klorid és injekcióhoz való víz.

Milyen a Dexmedetomidin Noridem külleme és mit tartalmaz a csomagolás?
Koncentrátum oldatos injekcióhoz (steril koncentrátum).
A koncentrátum tiszta, színtelen oldat, amelyben részecskék nem láthatók.

Csomagolóanyagok 
Üvegampullák 
Injekciós üvegek

Kiszerelés 
5 × 2 ml ampulla dobozban
4 × 10 ml injekciós üveg dobozban
1 × 10 ml injekciós üveg, 10 × 10 ml injekciós üveg dobozban

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja
Noridem Enterprises Limited 
Evagorou & Makariou 
Mitsi Building 3, Office 115 
1065 Nicosia, Ciprus 

Gyártó
DEMO S.A. PHARMACEUTICAL INDUSTRY 
21st Km National Road Athens–Lamia, 
14568 Krioneri, Attiki, Görögország 

[bookmark: Zulassungsnummern:]Ezt a gyógyszert az Európai Gazdasági Térség tagállamaiban az alábbi neveken engedélyezték:

	Ausztria
	Dexmedetomidin Noridem 100 Mikrogramm/ml Konzentrat zur Herstellung einer Infusionslösung 

	Ciprus
	Dexmedetomidine Noridem 100 μικρογραμμάρια/ml πυκνό διάλυμα για παρασκευή διαλύματος προς έγχυση 

	Csehország
	Dexmedetomidine Noridem 

	Dánia
	Dexmedetomidine Noridem 

	Finnország
	Dexmedetomidine Noridem 

	Görögország
	Dexmedetomidine/Demo 

	Hollandia
	Dexmedetomidine Noridem 100 microgram/ml, concentraat voor oplossing voor infusie 

	Írország
	Dexmedetomidine 100 microgram/ml concentrate for solution for infusion 

	Lengyelország
	Dexmedetomidinum Noridem 

	Magyarország
	Dexmedetomidin Noridem 100 mikrogramm/ml koncentrátum oldatos injekcióhoz 

	Németország
	Dexmedetomidin Noridem 100 Mikrogramm/ml Konzentrat zur Herstellung einer Infusionslösung 

	Norvégia
	Dexmedetomidine Noridem 

	Olaszország
	Dexmedetomidina Noridem 

	Spanyolország
	Dexmedetomidina Noridem 100 microgramos/ml concentrado para solución para perfusión EFG 

	Svédország
	Dexmedetomidine Noridem 

	Szlovákia
	Dexmedetomidine Noridem



OGYI-T-24785/01	5×2 ml	üvegampullában
OGYI-T-24785/02	10×4 ml	brómbutil gumidugóval lezárt injekciós üvegben
OGYI-T-24785/03	1×10 ml	brómbutil gumidugóval lezárt injekciós üvegben
OGYI-T-24785/04	10×10ml	brómbutil gumidugóval lezárt injekciós üvegben

[bookmark: Diese_Packungsbeilage_wurde_zuletzt_über][bookmark: _GoBack]A betegtájékoztató legutóbbi felülvizsgálatának dátuma: 2026. augusztus.

Az alábbi információk kizárólag egészségügyi szakembereknek szólnak:

Dexmedetomidin Noridem 100 mikrogramm/ml koncentrátum oldatos injekcióhoz

Az alkalmazás módja
A Dexmedetomidin Noridemet az intenzív kezelést igénylő betegek ellátásában vagy a műtőben, illetve a diagnosztikai eljárások során végzett anesztetikus ellátás feladataiban jártas egészségügyi szakembereknek kell beadnia. Csak hígított intravénás infúzió formájában, vezérelt infúziós készülékkel szabad beadni.

Oldat elkészítése
A Dexmedetomidin Noridemet 50 mg/ml (5%) glükóz-, Ringer-laktát, 200 mg/ml (20%) mannit- vagy 9 mg/ml (0,9%) nátrium-klorid oldatos injekcióval lehet hígítani annak érdekében, hogy az alkalmazás előtt a szükséges 4 mikrogramm/ml vagy 8 mikrogramm/ml koncentrációt elérjék. Az infúzió elkészítéséhez szükséges térfogatokat lásd táblázatos formában alább.

Abban az esetben, ha a szükséges koncentráció 4 mikrogramm/ml:

	Dexmedetomidin Noridem 100 mikrogramm/ml koncentrátum oldatos injekcióhoz térfogata
	Hígításra használt oldat térfogata
	Infúzió teljes térfogata

	2 ml
	48 ml
	50 ml

	4 ml
	96 ml
	100 ml

	10 ml
	240 ml
	250 ml

	20 ml
	480 ml
	500 ml



Abban az esetben, ha a szükséges koncentráció 8 mikrogramm/ml:

	Dexmedetomidin Noridem 100 mikrogramm/ml koncentrátum oldatos injekcióhoz térfogata
	Hígításra használt oldat térfogata
	Infúzió teljes térfogata

	[bookmark: _Hlk201229904]4 ml
	46 ml
	50 ml

	8 ml
	92 ml
	100 ml

	20 ml
	230 ml
	250 ml

	40 ml
	460 ml
	500 ml



Az oldatot finoman össze kell rázni, hogy jól elkeveredjen. 

A Dexmedetomidin Noridemet alkalmazás előtt meg kell tekinteni, hogy nincsenek-e benne részecskék vagy nem látható-e benne elszíneződés.

Kimutatták, hogy a Dexmedetomidin Noridem az alábbi, együttesen adott intravénás folyadékokkal és gyógyszerekkel kompatibilis: 

[bookmark: _Hlk179557075]Ringer-laktát, 5% glükóz oldat, 9 mg/ml (0,9%) nátrium-klorid oldatos injekció, 200 mg/ml (20%) mannit, tiopentál-nátrium, etomidát, vekurónium-bromid, pankurónium-bromid, szukcinilkolin, atrakurium-bezilát, mivakurium-klorid, rokurónium-bromid, glikopirrolát-bromid, fenilefrin-HCl, atropin-szulfát, dopamin, noradrenalin, dobutamin, midazolám, morfin-szulfát, fentanil-citrát és plazmahelyettesítő.

Kompatibilitási vizsgálatok azt mutatták, hogy a dexmedetomidin kötődhet a természetes gumik egyes típusaihoz. Mivel a dexmedetomidin hatás alapján adagolt, javasolt szintetikus vagy bevont természetes tömítőanyagokat használni.

A hígított oldat eltarthatósága 

Az elkészített oldat kémiai és fizikai stabilitása 25 °C-on 24 órán át igazolt mesterséges megvilágítás mellett, vagy 2 °C–8 °C közötti hőmérsékleten, ha a hígítás 9 mg/ml (0,9%) nátrium-kloriddal, 50 mg/ml (5%) glükózzal, Ringer-laktáttal vagy 200 mg/ml (20%) mannittal történt. 
Mikrobiológiai szempontból a készítményt azonnal fel kell használni. Amennyiben nem használják fel azonnal, a felhasználásig az eltartási idő és a tárolási körülmények a felhasználó felelőssége, amely 2 °C–8 °C közötti hőmérsékleten tárolva nem haladhatja meg a 24 órát, kivéve, ha a hígítás ellenőrzött és validált aszeptikus körülmények között történt.

